als_Latn dik_Latn sag_Latn
“Bon Vivanti” i Uran Ismailit rezervon një tavolinë për aderimet e reja në PDK
- May 09, 2017 17:29
- Satirë
Lokali i cili gjendet në rrugën “Rexhep Luci”, në Prishtinë, me emrin “Bon Vivant” dhe me pronar nënkryetarin e PDK’së, Uran Ismaili, kanë ofruar diçka mjaft ekskluzive për prurjet e reja në këtë parti.
Siç mëson PamPress, të gjithë ata që aderojnë në PDK iu është premtuar një tavolinë në këtë lokal gjatë vikendeve, si dhe në drekë gjatë ditës, në terasën e pasme, aty ku bie dielli.
Nënkryetari i PDK’së dhe këshilltari i Kadri Veseli, Uran Ismaili, ka arsyetuar këtë veprim në mënyrë mjaft të sinqertë.
“Po, ua kemi dhënë mundësinë të gjithë atyre që aderojnë tek ne ta kenë tavolinën e tyre në lokalin tonë sepse në shumicën e lokaleve po përballen me fyerje e sharje nga qytetarët. Ju e dini se tek ne është një pjesë e zgjedhur e shoqërisë, të cilët janë indiferentë, dhe këtu secili që kalon në PDK ndihet si në shtëpinë e vet”, ka deklaruar pronari i Bon Vivant’it, Uran Ismaili.
Lajmet në rubrikën "Satirë" janë lajme satirike, dhe si të tilla në shumicën e rasteve janë lajme të sajuara dhe jo të vërteta.
als_Latn tgl_Latn nya_Latn als_Latn als_Latn als_Latn als_Latn als_Latn